Ноҷии Поён

Ноҷӣ, Ноҷии Поён — деҳа дар ҷамоати деҳоти Мирзо Ризои ноҳияи Ҳисор. Аз деҳа то маркази ҷамоат 2 км, то маркази ноҳия 11 км. Аҳолиаш 1282 нафар (2020;943 нафар — 2017)Тақсимоти маъмурии Ҷумҳурии Тоҷикистон — : СИЭМТ, 2017. — 580 с. — ISBN 978-99947-33-68-2, тоҷикон.

 Мардум 
Аҳолии Ноҷии Поён аввали солҳои 50-уми а.20 аз деҳаи Ноҷии Боло кӯч баста ба заминҳои навкорам омада ба пахтакорӣ машғул шудаанд. Баъдан ба ин макони навобод якчанд хонавода аз минтақаи Шаҳрисабзи Ҷумҳурии Ӯзбекистон ихтиёран ба Ноҷии Поён мусофират намуда муқимӣ шудаанд. Мардуми Ноҷии Поён ба боғдорӣ, зироаткорӣ ва чорводорӣ машғул буда, алҳол дар хоҷагии «Баракати чорводор» кор мекунанд. Дар Ноҷии Поён мактаби асосӣ, масҷиди 5 вақта мавҷуд астДонишномаи Ҳисор. — Душанбе: «Ирфон», 2015, — С. 427 .

 Эзоҳ 

Гурӯҳ:Деҳаҳои Тоҷикистон
Гурӯҳ:Деҳаҳои ноҳияи Ҳисор
Гурӯҳ:Ҷамоати Мирзо Ризо